Den uadelige biskop led dog stadig store krænkelser. Til sidst fik Rønnowerne ham idømt en stor skadeserstatning, og under disse forhold afstod han 1529 stiftet til [[Knud Henriksen Gyldenstierne (biskop)|Knud Gyldenstierne]] mod en årlig pengesum og brugen af Kjærstrup ([[Valdemars Slot]] på [[Tåsinge]]). Året efter havde han den krænkelse at blive dømt til [[tremarksmand]] som løgner og æreskænder for nogle uforsigtige ytringer om [[Frederik 1.]] Han holdt sig derpå i ro på Kjærstrup, indtil han efter Frederik 1.s død ([[april]] [[1533]]) i mulm og mørke bortslæbtes af en af Otto Porsfelds holstenske slægtninge og under de forfærdeligste mishandlinger førtes fra sted til sted, indtil han et halvt års tid efter løskøbtes af en borger i Lübeck, der var gift med hans søsterdatter. Her døde han 20. januar 1537.
Personbillede_savnes Religion Historie